Lav et referat af nedenstående tekst:

Tekst:
Betalingsgiganten Nets har taget "urimeligt høje" gebyrer for Dankorttransaktioner på internettet. Det mener Konkurrenceankenævnet, som nu endeligt har tvunget Nets til at sætte gebyret ned til maksimalt 1,20 kroner i gennemsnit. Det skriver berlingske.dk. Ifølge Konkurrence- og Forbrugerstyrelsen er der tale om en principiel kendelse, fordi den danner grundlag for, hvordan man kan gribe ind, hvis virksomheder i fremtiden opkræver "urimeligt høje gebyrer". I Nets afviser man, at gebyrerne har været for høje og vil nu prøve sagen ved domstolene. - Vi er naturligvis ikke enige i dommen. Vi synes, priserne på Dankortet er meget rimelige og mener ikke, der er basis for at sige, de skal sænkes. Derfor går vi nu videre til domstolene, siger Søren Winge, pressechef i Nets.

Referat:
Nets skal sænke sine gebyrer for køb med Dankort på internettet. Det har Konkurrenceankenævnet afgjort, men Nets vil tage sagen videre til domstolene.